ശൈഖ് ഔൻ അൽ-ഖദ്ദൂമി

ജോർദ്ദാനിലെ പ്രശസ്ത ഇസ്ലാമിക പണ്ഡിതനാണ് ശൈഖ് ഔൻ അൽ-ഖദ്ദൂമി. ജോർദ്ദാനിലെ അൽ മആരിജ് ഇൻസ്റ്റിറ്റ്യൂട്ട്, അൽ-ഹൗറാ ഇൻസ്റ്റിറ്റ്യൂട്ട് എന്നിവയുടെ സ്ഥാപകനാണ്. ജോർദ്ദാനിനകത്തും പുറത്തും നിരവധി വൈജ്ഞാനിക, സാമൂഹിക-സേവന സംരംഭങ്ങൾ സ്ഥാപിച്ചിട്ടുണ്ട്.

ഇസ്ലാമിക മാധ്യമരംഗത്ത്, ടെലിവിഷൻ-റേഡിയോ പരിപാടികളിൽ, യുവജന പരിപാടികളിൽ സജീവ സാന്നിധ്യമാണ്.  ലോകത്തിന്റെ വിവിധ ഭാഗങ്ങളിലായി പ്രഭാഷണ പര്യടനങ്ങളിലും, അന്താരാഷ്ട്ര ഇസ്ലാമിക് സമ്മേളനങ്ങളിലും പങ്കെടുക്കുന്നു.  വിവിധ ഇസ്ലാമിക വിഷയങ്ങളിൽ നിരവധി ഗ്രന്ഥങ്ങൾ രചിച്ചിട്ടുണ്ട്.

1982 ജൂലൈ 2-ന് (ഹിജ്റ 1402  റമളാൻ 11 ന് വെള്ളിയാഴ്ച) ജോർദ്ദാനിലെ അമ്മാനിൽ ജനിച്ചു.

 ബാല്യവും വിദ്യാഭ്യാസവും 
ശൈഖ് ഔൻ ഖദ്ദൂമി ഒരു ഇസ്ലാമിക അഭ്യസ്തവിദ്യാ കുടുംബത്തിലാണ് വളർന്നത്. വായന, ഗവേഷണം, സാംസ്കാരിക പ്രവർത്തനങ്ങൾ എന്നിവയിൽ മുന്നിട്ടുനിന്ന കുടുംബമായിരുന്നു. അദ്ദേഹത്തിന്റെ പിതാവ് ഡോ. മുഈൻ അൽ ഖദ്ദൂമി ഒരു സാമ്പത്തികശാസ്ത്ര വിദഗ്ദ്ധനും സാംസ്കാരിക, സാമ്പത്തിക  വൈജ്ഞാനിക മേഖലകളിൽ നിരവധി കൃതികളുടെ രചയിതാവുമാണ്. അതിനാൽ തന്നെ ബാല്യത്തിലേ  നിരവധി ഗ്രന്ഥങ്ങൾ വായിക്കുകയും ചിന്തകർ, കവികൾ തുടങ്ങിയ അറിവുജ്യോതികളുമായി സമാഗമിക്കുകയും ചെയ്തു.

അദ്ധേഹത്തിന്റെ ഔദ്യോഗിക വിദ്യാഭ്യാസം ജോർദ്ദാൻ സർവകലാശാലയിൽ ശരീഅത്ത് കോളേജിൽ, 'ഉസൂൽ അദ്ദീൻ' (വിശ്വാസ ശാസ്ത്രം) വിഭാഗത്തിൽ പൂർത്തിയാക്കി. പിന്നീട് 2021-ൽ ലെബനോനിലെ ബെയ്റൂത്ത് ഇസ്ലാമിക് സർവകലാശാലയിൽ മാസ്റ്റർ ബിരുദം നേടി. 'പ്രവാചകൻ മുഹമ്മദ് നബിയുടെ ﷺ മദീനാ സമൂഹാവിഷ്കരണം' എന്ന വിഷയത്തിൽ അദ്ദേഹത്തിന്റെ ഗവേഷണ പ്രബന്ധം രചിക്കപ്പെട്ടു.

അതോടൊപ്പം പല പ്രമുഖ സുന്നീ പണ്ഡിതരുടെ കീഴിൽ അദ്ധ്യായം നടത്തി, ഇജാസത്തുകൾ നേടി. ഇസ്ലാമിക ജ്ഞാനപരമ്പരയെ  പ്രവാചകൻ മുഹമ്മദ് നബിയിലേക്ക് ﷺ കണ്ണി മുറിയാതെ ബന്ധിപ്പിക്കുന്ന പാരമ്പര്യ വൈജ്ഞാനിക ശൈലിയിലാണിത് (ഇസ്നാദ്).

ജോർദ്ദാൻ, സിറിയ, ലെബനോൻ, ഈജിപ്ത്, ഇറാഖ്, യെമൻ, ലിബിയ, സൗദി അറേബ്യ, യുഎഇ, തുർക്കി, ഫലസ്തീൻ, സുഡാൻ, മൊറോക്കോ, അൾജീരിയ, കെനിയ, മലേഷ്യ, ഇന്തോനേഷ്യ, ഫത്താനി (തായ്ലൻഡിലെ ഒരു പ്രവിശ്യ) എന്നിവടങ്ങളിലായി നിരവധി മഹാന്മാരിൽനിന്ന് ഇത്തരം പരമ്പരകളിൽ കണ്ണി ചേർന്നു.

 പ്രവർത്തന മേഖലകൾ 
ഇസ്ലാമിക പൗരാണിക വിജ്ഞാനങ്ങളുടെ ഭാഷ പുതുക്കി അവയെ ആധുനിക മാധ്യമ തലങ്ങളിൽ അവതരിപ്പിക്കാനുള്ള ശ്രമങ്ങൾ അദ്ദേഹത്തിന്റെ പ്രധാന താല്പര്യ മേഖലകളിലൊന്നാണ്. ഇതിന്റെ ഭാഗമായി, വിവിധ റേഡിയോ, ടെലിവിഷൻ ചാനലുകളിൽ അദ്ദേഹത്തിന് പരിപാടികളും അഭിമുഖങ്ങളും ഉണ്ടായിട്ടുണ്ട്. കൂടാതെ, സോഷ്യൽ മീഡിയകളിലും ഓൺലൈൻ പ്ലാറ്റ്‌ഫോമുകളിലും സജീവ സാന്നിധ്യമാണ്.  

അദ്ദേഹം ഇസ്ലാമിക  സ്ഥാപനങ്ങൾ രൂപീകരിക്കാനും, ചില അറബിക് ചാനലുകളും റേഡിയോ സ്റ്റേഷനുകളും ആരംഭിക്കാനും മുൻകൈയെടുത്തു.

അദ്ദേഹത്തിന് പ്രവാചക വിജ്ഞാന ശാസ്ത്രത്തിൽ (Prophetic Sciences)  അതീവ താല്പര്യമുണ്ട്. അതിൽ അൽ-ശമാഇൽ (പ്രവാചകന്റെ ശാരീരിക-സ്വഭാവ വിശേഷതകൾ), അൽ-ദലാഇൽ (പ്രവാചകത്വത്തിന്റെ തെളിവുകൾ), അൽ-ഫദാഇൽ (പ്രവാചകന്റെ മഹത്വങ്ങൾ), അൽ-ഖസാഇസ് (പ്രവാചകന്റെ പ്രത്യേകതകൾ), സീറ (പ്രവാചക ജീവ ചരിത്രം) എന്നിവ ഉൾപ്പെടുന്നു. കൂടാതെ, ആഗോള പ്രശ്നങ്ങൾക്ക് പ്രവാചകൻ  മുഹമ്മദ് നബിﷺ നൽകിയ പരിഹാരങ്ങളെ (Prophetic Solutions to Global Issues) അധികരിച്ചുള്ള പഠനം നടത്തുന്നു.

ഇതിന്റെ ഭാഗമായി, ദഅവ രംഗത്തുള്ള വ്യക്തികളുടെ സംഘാടനം,  ശാസ്ത്രീയ പരിശീലനം,  നവീകരണം എന്നിവയ്ക്കായി വിവിധ പരിശീലന പരിപാടികൾ തയ്യാറാക്കിയിട്ടുണ്ട്. ഇതിന് പുറമേ, വിവിധ ഇസ്ലാമിക, സാമൂഹിക, പ്രബോധന വിഷയങ്ങൾ ചർച്ച ചെയ്യുന്ന പ്രോഗ്രാമുകൾ സ്ഥാപിക്കുകയും നടത്തുകയും ചെയ്യുന്നു.

ഇസ്ലാമിക പൗരാണിക വിജ്ഞാനങ്ങളുടെ ഭാഷ പുതുക്കി അവയെ ആധുനിക മാധ്യമ തലങ്ങളിൽ അവതരിപ്പിക്കാനുള്ള ശ്രമങ്ങൾ അദ്ദേഹത്തിന്റെ പ്രധാന താല്പര്യ മേഖലകളിലൊന്നാണ്. ഇതിന്റെ ഭാഗമായി, വിവിധ റേഡിയോ, ടെലിവിഷൻ ചാനലുകളിൽ അദ്ദേഹത്തിന് പരിപാടികളും അഭിമുഖങ്ങളും ഉണ്ടായിട്ടുണ്ട്. കൂടാതെ, സോഷ്യൽ മീഡിയകളിലും ഓൺലൈൻ പ്ലാറ്റ്‌ഫോമുകളിലും സജീവ സാന്നിധ്യമാണ്.

അദ്ദേഹം ഇസ്ലാമിക  സ്ഥാപനങ്ങൾ രൂപീകരിക്കാനും, ചില അറബിക് ചാനലുകളും റേഡിയോ സ്റ്റേഷനുകളും ആരംഭിക്കാനും മുൻകൈയെടുത്തു.

അദ്ദേഹത്തിന് പ്രവാചക വിജ്ഞാന ശാസ്ത്രത്തിൽ (Prophetic Sciences)  അതീവ താല്പര്യമുണ്ട്. അതിൽ അൽ-ശമാഇൽ (പ്രവാചകന്റെ ശാരീരിക-സ്വഭാവ വിശേഷതകൾ), അൽ-ദലാഇൽ (പ്രവാചകത്വത്തിന്റെ തെളിവുകൾ), അൽ-ഫദാഇൽ (പ്രവാചകന്റെ മഹത്വങ്ങൾ), അൽ-ഖസാഇസ് (പ്രവാചകന്റെ പ്രത്യേകതകൾ), സീറ (പ്രവാചക ജീവ ചരിത്രം) എന്നിവ ഉൾപ്പെടുന്നു. കൂടാതെ, ആഗോള പ്രശ്നങ്ങൾക്ക് പ്രവാചകൻ  മുഹമ്മദ് നബിﷺ നൽകിയ പരിഹാരങ്ങളെ (Prophetic Solutions to Global Issues) അധികരിച്ചുള്ള പഠനം നടത്തുന്നു.

ഇതിന്റെ ഭാഗമായി, ദഅവ രംഗത്തുള്ള വ്യക്തികളുടെ സംഘാടനം,  ശാസ്ത്രീയ പരിശീലനം,  നവീകരണം എന്നിവയ്ക്കായി വിവിധ പരിശീലന പരിപാടികൾ തയ്യാറാക്കിയിട്ടുണ്ട്. ഇതിന് പുറമേ, വിവിധ ഇസ്ലാമിക, സാമൂഹിക, പ്രബോധന വിഷയങ്ങൾ ചർച്ച ചെയ്യുന്ന പ്രോഗ്രാമുകൾ സ്ഥാപിക്കുകയും നടത്തുകയും ചെയ്യുന്നു.

 ഉറവിടങ്ങൾ